Consiliul Concurenţei a autorizat tranzacţia prin care Aquila Part Prod Com SA intenţionează să preia Parmafood Group Distribution SRL şi Parmafood Trading SRL, transmite Agerpres.
Potrivit unui comunicat al autorităţii de concurenţă, Aquila Part Prod Com SA face parte din grupul Aquila, care deţine un portofoliu variat de articole de larg consum, pe care le comercializează cu ridicata. Despre această tranzacție se discută încă de la începutul anului, dar au trebuit trecute mai mulți pași prevăzuți de lege până la completarea preluării.
Parmafood Group Distribution SRL şi Parmafood Trading SRL fac parte din grupul Parmafood. Parmafood Trading SRL este principalul importator de băuturi alcoolice al grupului. Parmafood Group Distribution SRL comercializează cu ridicata o gamă largă de bunuri alimentare şi nealimentare.
În urma analizei, Consiliul Concurenţei a constatat că această operaţiune nu ridică obstacole semnificative în calea concurenţei efective pe piaţa românească sau pe o parte substanţială a acesteia şi nu există îndoieli serioase privind compatibilitatea sa cu un mediu concurenţial normal.
Citeste si:
Sursa foto: Aquila
Te-ar putea interesa și: